stanford-oval/wikipedia huggingface dataset:
ชอร์บา
ประเภท

โชร์วา (شوروا) เป็นซุปอัฟกันที่ทำง่าย แต่เนื่องจากใช้เวลานานในการปรุงจึงนิยมใช้หม้ออัดแรงดันเพื่อร่นระยะเวลา ส่วนผสมหลักคือมันฝรั่ง ถั่ว และเนื้อสัตว์ นิยมเสิร์ฟกับขนมปังแผ่นแบน โดยฉีกขนมปังในวงกินข้าวลงไปผสมในซุป
ชอร์เบอ (ciorbă) ตามที่เรียกในประเทศมอลโดวาและประเทศโรมาเนียนั้นประกอบด้วยผัก เนื้อสัตว์ และสมุนไพรต่าง ๆ ส่วน บอร์ช (borș) เป็นซุปเปรี้ยวที่รับประทานกันในประเทศมอลโดวาและภูมิภาคมอลโดวาของประเทศโรมาเนีย กล่าวกันว่าซุปชนิดนี้มีประโยชน์ต่อสุขภาพ โดยช่วยกระตุ้นระบบการย่อยอาหารและต้านโรคหวัด
ระเบียงภาพ

ชอร์บาแบบแอลจีเรีย
เบกอวาชอร์บา กับขนมปังของบอสเนีย
ชอร์บาไก่แบบเซอร์เบีย
ชอร์เบอ หรือชอร์บาแบบโรมาเนีย
โชร์บากูร์บัน ของบัลแกเรีย
ชอร์บาโยเกิร์ตแบบตุรกี
โชร์วา หรือชอร์บาแบบอัฟกัน
ชอร์โป หรือชอร์บาแบบคีร์กีซ
ดาราจักรกงเกวียน

| ดาราจักรกงเกวียน |
| --- | --- |
ดาราจักรกงเกวียน ที่ถ่ายได้จาก กล้องโทรทรรศน์อวกาศเจมส์ เวบบ์ ในช่วงคลื่นแสงอินฟราเรด
ข้อมูลสังเกตการณ์ (ต้นยุคอ้างอิง J2000)
กลุ่มดาว: กลุ่มดาวช่างแกะสลัก
ไรต์แอสเซนชัน: 00h 37m 41.1s
เดคลิเนชัน: -33° 42′ 59″
การเคลื่อนไปทางแดง: 9050 ± 3 กิโลเมตรต่อวินาที
ระยะทาง: 500 Mly (150 Mpc) 
ความส่องสว่างปรากฏ (V): 15.2
ลักษณะเฉพาะ
ประเภท: S pec (Ring)
ขนาดที่ชัดเจน (V): 1′.1 × 0″.9
ลักษณะเด่น: รูปวงแหวน
ชื่ออื่น
MCG-06-02-022a, PGC 2248

ดาราจักรกงเกวียน (รู้จักกันในชื่อ ESO 350-40) เป็นดาราจักรชนิดวงแหวน อยู่ห่างจากโลกประมาณ 500 ล้านปีแสง ในกลุ่มดาวช่างแกะสลัก มีขนาดประมาณ 150,000 ปีแสง มวลประมาณ 2.9–4.8 × 109 มวลดวงอาทิตย์ และหมุนด้วยอัตราเร็ว 217 กิโลเมตรต่อวินาที เดิมทีเป็นดาราจักรชนิดก้นหอยธรรมดา แต่เนื่องจากการชนครั้งใหญ่กับอีกดาราจักรหนึ่งเมื่อประมาณ 400 ล้านปีก่อนจึงทำให้กลายเป็นดาราจักรชนิดวงแหวนอย่างที่เป็นในปัจจุบัน
ข้าง ๆ มีดาราจักรขนาดอีกสองแห่งอยู่ใกล้ คือ PGC 2249 และ PGC 2252 เป็นดาราจักรบริวาร แต่โดยทั่วไปเชื่อกันว่าไม่ได้มีความเกี่ยวข้องอะไรกับการพุ่งชน ส่วนดาราจักรที่ชนกับดาราจักรกงเกวียนนั้นได้เคลื่อนห่างออกไปนานแล้ว
แหล่งข้อมูลอื่น

Webb Captures Stellar Gymnastics in The Cartwheel Galaxy | NASA
ฮะซัน นัศรุลลอฮ์

| ฮะซัน นัศรุลลอฮ์ |
| --- | --- |
حسن نصر الله
นัศรุลลอฮ์ใน ค.ศ. 2019

เลขาธิการฮิซบุลลอฮ์
ดำรงตำแหน่ง 16 กุมภาพันธ์ ค.ศ. 1992 – 27 กันยายน พ.ศ. 2024
รอง: นะอีม กอซิม
ก่อนหน้า: อับบาส อัลมูซะวี
 
ข้อมูลส่วนบุคคล
เกิด: 31 สิงหาคม ค.ศ. 1960(1960-08-31) บุรจญ์ฮัมมูด ประเทศเลบานอน
เสียชีวิต: 27 กันยายน ค.ศ. 2024(2024-09-27) (64 ปี) ฎอหิยะฮ์ ประเทศเลบานอน
ลักษณะการเสียชีวิต: ถูกลอบสังหารด้วยการโจมตีทางอากาศ
พรรคการเมือง: ฮิซบุลลอฮ์ (ค.ศ. 1982–2024)
การเข้าร่วม พรรคการเมืองอื่น: อะมัล (1978–1982)
คู่สมรส: ฟาฏิมะฮ์ ยาซีน
บุตร: 5
ลายมือชื่อ: 

ฮะซัน นัศรุลลอฮ์ (อาหรับ: حسن نصر الله; 31 สิงหาคม ค.ศ. 1960 – 27 กันยายน ค.ศ. 2024) เป็นอาลิมชาวเลบานอนและเลขาธิการฮิซบุลลอฮ์ พรรคการเมืองและกองกำลังทหารอิสลามนิยม นิกายชีอะฮ์
เขาถือกำเนิดในครอบครัวชีอะฮ์แถบชานเมืองเบรุตใน ค.ศ. 1960 นัศรุลลอฮ์จบการศึกษาที่ไทร์ โดยเข้าร่วมขบวนการอะมัลช่วงหนึ่ง และภายหลังในโรงเรียนสอนศาสนาชีอะห์ที่บะอ์ละบัก ต่อมาเขาเรียนและสอนหนังสือที่โรงเรียนอะมัล นัศรุลลอฮ์เข้าร่วมกลุ่มฮิซบุลลอฮ์ที่ก่อตั้งขึ้นเพื่อสู้รบในการรุกรานเลบานอนของอิสราเอลใน ค.ศ. 1982 หลังเรียนศาสนาในอิหร่านช่วงหนึ่ง นัศรุลลอฮ์จึงเดินทางกลับเลบานอนและกลายเป็นหัวหน้ากลุ่มฮิซลบุลลอฮ์หลังผู้ดำรงตำแหน่งคนก่อนหน้าถูกลอบสังหารจากการโจมตีทางอากาศของอิสราเอลใน ค.ศ. 1992
ในสมัยนัศรุลลอฮ์ กลุ่มฮิซบุลลอฮ์ได้รับจรวดที่มีพิสัยการโจมตีไกลขึ้น ซึ่งทำให้สามารถโจมตีอิสราเอลตอนเหนือได้ หลังอิสราเอลประสบกับความเสียหายอย่างหนักในการครอบครองเลบานอนใต้เป็นเวลา 18 ปี ทางอิสราเอลถึงถอนทัพใน ค.ศ. 2000 ซึ่งเพิ่มความนิยมต่อกลุ่มฮิซบุลลอฮ์ในภูมิภาคนี้อย่างมาก และเสริมความแข็งแกร่งในตำแหน่งของฮิซบุลลอฮ์ที่เลบานอน อย่างไรก็ตาม บทบาทของฮิซบุลลอฮ์ในการซุ่มโจมตีหน่วยตรวจการณ์ชายแดนของอิสราเอลนำไปสู่สงครามเลบานอน ค.ศ. 2006 ถูกวิพากษ์วิจารณ์ทั้งในระดับท้องถิ่นและระดับภูมิภาค
เมื่อวันที่ 27 กันยายน ค.ศ. 2024 กองกำลังป้องกันอิสราเอลประกาศว่ากองทัพอากาศเข้าโจมตีศูนย์บัญชาการหลักของฮิซบุลลอฮ์ที่เบรุต โดยมีเป้าหมายสังหารนัศรุลลอฮ์ จากนั้นในวันถัดมา มีการยืนยันว่านัศรุลลอฮ์ถูกสังหารผ่านการโจมตีทางอากาศ
ชีวิตช่วงต้นและการศึกษา

ฮะซัน นัศรุลลอฮ์เป็นบุตรคนที่ 9 จากทั้งหมด 10 คนในครอบครัวชีอะฮ์ที่บุรจญ์ฮัมมูด อำเภอมัตน์ (ชานเมืองตะวันออกของเบรุต) ในวันที่ 31 สิงหาคม ค.ศ. 1960 อับดุลกะรีม นัศรุลลอฮ์ พ่อของเขา เกิดที่อัลบาซูรียะฮ์ หมู่บ้านที่ญะบัลอามิล (เลบานอนใต้) ใกล้ไทร์ และทำงานเป็นคนขายผักและผลไม้ แม้ว่าครอบครัวของเขาไม่ได้เคร่งศาสนามาก ฮะซันสนใจในการศึกษาด้านเทววิทยา เขาเข้าเรียนที่โรงเรียนอันนะญาห์ จากนั้นเข้าเรียนที่โรงเรียนรัฐบาลในย่านที่ประชากรส่วนใหญ่นับถือศาสนาคริสต์บริเวณซินนัลฟีล เบรุต
ใน ค.ศ. 1975 สงครามกลางเมืองเลบานอนบังคับให้ครอบครัว (รวมถึงนัศรุลลอฮ์ที่ตอนนั้นอายุ 15 ปี) ย้ายไปยังที่อยู่บรรพบุรุษในอัลบาซูรียะฮ์ โดยนัศรุลลอฮ์สำเร็จการศึกษาระดับมัธยมศึกษาตอนปลายจากโรงเรียนรัฐบาลศูร์ (ไทร์) โดยขณะเรียนอยู่ก็เข้าร่วมขบวนการอมัล กลุ่มการเมืองชีอะฮ์เลบานอนไปช่วงหนึ่ง
กิจกรรมช่วงแรก

นัศรุลลอฮ์เข้าร่วมกลุ่มฮิซบุลลอฮ์หลังกาารุกรานเลบานอนของอิสราเอลใน ค.ศ. 1982 จากนั้นใน ค.ศ. 1989 ฮะซัน นัศรุลลอฮ์เดินทางไปศึกษาศาสนาต่อที่โกม ประเทศอิหร่าน
ใน ค.ศ. 1991 นัศรุลลอฮ์เดินทางกลับเลบานอนและขึ้นเป็นหัวหน้าฮิซบุลลอฮ์แทนมูซะวีหลังจากที่คนหลังถูกทางอิสราเอลสังหารด้วยการโจมตีทางอากาศในปีถัดมา
ชีวิตส่วนตัว

นัศรุลลอฮ์อาศัยอยู่ที่เบรุตใต้กับฟาฏิมะฮ์ ยาซีน ภรรยาของเขาที่มาจากหมู่บ้านอัลอับบาซียะฮ์ กับลูก 4 คน ได้แก่ Muhammad Javed, Zainab, Muhammad Ali และ Muhammad Mahdi
ในคืนวันที่ 12 กันยายน ค.ศ. 1997 นักรบฮิซบุลลอฮ์ 4 คนถูกฝ่ายอิสราเอลดักซุ่มโจมตีใกล้Mlikh โดยมีมุฮัมมัด ฮาดี ลูกชายคนโตของนัศรุลลอฮ์อายุ 18 ปี เป็นหนึ่งในผู้เสียชีวิต นัศรุลลอฮ์กล่าวว่า: "ผมยินดีที่เป็นพ่อของหนึ่งในผู้พลีชีพ"
ทางอิสราเอลส่งศพของมุฮัมมัด ฮาดีคืนให้แก่นัศรุลลอฮ์ในวันที่ 26 มิถุนายน ค.ศ. 1997 โดยมีไว้อาลัยที่เบรุตใต้เป็นเวลา 7 วัน โดยมีผู้เข้าไว้อาลัยประมาณสองแสนคนต่อวัน
สื่อฝ่ายค้านซีเรียรายงานว่า นัศรุลลอฮ์เป็นพี่เขยของวิสซาม อัฏเฏาะวีล ผู้บัญชาการของฮิซบุลลอฮ์ที่เสียชีวิตจากการโจมตีทางอากาศของอิสราเอลในเดือนมกราคม ค.ศ. 2024
ณ วันที่ 25 พฤษภาคม ค.ศ. 2024 สื่อฮิซบุลลอฮ์รายงานว่า Hajja Umm Hassan แม่ของนัศรุลลอฮ์ เสียชีวิต
ภาพลักษณ์

จากการมีบทบาทสำคัญในการยุติการยึดครองของอิสราเอล นัศรุลลอฮจึงกลายเป็น "วีรบุุรษแห่งชาติ" บทความในเดอะนิวยอร์กไทมส์รายงานว่า นักการเมืองชาวอาหรับเรียกเขาเป็น "ผู้ที่มีอำนาจมากที่สุดในตะวันออกกลาง" และ "ผู้นำอาหรับคนเดียวที่ทำตามสิ่งที่เขาพูดว่าจะทำจริง" อัลญะซีเราะฮ์เทียบเขากับผู้นำอาหรับคนอื่น เช่น ยัสเซอร์ อาราฟัตและญะมาล อับดุนนาศิร กับนักปฏิวัติฝ่ายซ้ายอย่างเช เกบาราและฟิเดล กัสโตร ในขณะที่ Annia Ciezadlo นักข่าว กล่าวถึงเขาเป็น "ตราแห่งความภาคภูมิใจของอิสลามและอาหรับ" ศาสตราจารย์ อะมัล ซะอัด-ฆุร็อยบ์ กล่าวว่าเขา "มีความกระตือรือร้น" แต่ยัง "พูดจาตรงไปตรงมาและปฏิบัติได้จริง" อีกด้วย
นัศรุลลอฮ์มักได้รับการเรียกขานด้วย "อัสซัยยิด ฮะซัน" (السيد حسن)
ดูเพิ่ม

ความสัมพันธ์อิหร่าน–เลบานอน
บัชชาร อัลอะซัด
แอลี ฆอเมเนอี
ข้อมูล

Tucker, Spencer C.; Roberts, Priscilla (2008). The Encyclopedia of the Arab-Israeli Conflict: A Political, Social, and Military History [4 volumes]: A Political, Social, and Military History. ABC-CLIO. ISBN 978-1851098422.
Young, Michael (2010). The Ghosts of Martyrs Square: An Eyewitness Account of Lebanon's Life Struggle. Simon and Schuster. ISBN 978-1439109458.
แหล่งข้อมูลอื่น

"The Multilingual Website of Sayyed Hassan Nasrallah" เก็บถาวร 10 มิถุนายน 2017 ที่ เวย์แบ็กแมชชีน Updated source of contents related to him in 31 languages. Its archive is being completed from the link below:
"The Multilingual Page of Sayyed Hassan Nasrallah" เก็บถาวร 19 ตุลาคม 2017 ที่ เวย์แบ็กแมชชีน
"Hizballah: A Primer", Lara Deeb, 31 July 2006
"Inside the Mind of Hezbollah", Washington Post, 16 July 2006.
Nasrallah: Israel temporary country YNET
"Seyyed Hasan Nasrallah's Autobiography", Ya Lesarat Ol-Hoseyn (Tehran), Federation of American Scientists Intelligence Resource Program, 10 August 2006
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เนเธอร์แลนด์  โปแลนด์ 
อื่น ๆ:  IdRef
การแพทย์ทางเลือก

การฝังเข็ม
การแพทย์ทางเลือก (อังกฤษ: alternative medicine) เป็นศาสตร์เพื่อการวินิจฉัย การรักษาและการป้องกันโรคที่นอกเหนือจากศาสตร์การแพทย์แผนปัจจุบัน เป็นการปฏิบัติใด ๆ ที่ถูกหยิบยกว่ามีผลในการรักษาโรคอะไรก็ตามที่ไม่ได้ตั้งอยู่บนพื้นฐานของ"หลักฐาน"ที่มีการเก็บรวบรวมโดยใช้วิธีการทางวิทยาศาสตร์ มันประกอบไปด้วยความหลากหลายของการดูแลสุขภาพ ผลิตภัณฑ์และการบำบัดรักษาต่าง ๆ ตัวอย่างเช่นการปฏิบัติทางการแพทย์แบบใหม่และดั้งเดิมเช่น การรักษาโรคด้วยโรคเดียวกัน (อังกฤษ: homeopathy) ธรรมชาติบำบัด (อังกฤษ: naturopathy) การจัดกระดูก (อังกฤษ: chiropractic) การแพทย์พลังงาน (อังกฤษ: energy medicine) รูปแบบต่าง ๆ ของการฝังเข็ม แพทย์แผน​​จีน อายุรเวท และการรักษาตามความเชื่อของคริสเตียน และการรักษาโดยวิธีการที่ไม่ได้เป็นส่วนหนึ่งของระบบการดูแลสุขภาพแผนปัจจุบันบนพื้นฐานทางวิทยาศาสตร์
 และไม่ได้รับการสนับสนุนจากหลักฐานทางวิทยาศาสตร์
การแพทย์ผสมผสาน (อังกฤษ: complementary medicine) เป็นการแพทย์ทางเลือกที่ใช้ร่วมกับการรักษาพยาบาลแผนปัจจุบันตาม"ความเชื่อ"ที่ไม่ได้รับการพิสูจน์โดยใช้วิธีการทางวิทยาศาสตร์ มันช่วย"เสริม"การรักษา
 CAM เป็นตัวย่อของการแพทย์ทางเลือกและเสริม (อังกฤษ: complementary alternative medicine)
 แพทย์บูรณาการ (หรือสุขภาพแบบบูรณาการ) (อังกฤษ: Integrative medicine หรือ integrative health) คือการรวมกันของการปฏิบัติและวิธีการของการแพทย์ทางเลือกกับการแพทย์แผนปัจจุบัน
การวินิจฉัยและการรักษาแบบการแพทย์ทางเลือกมักจะไม่ถูกรวมอยู่ในหลักสูตรการศึกษาระดับปริญญาของโรงเรียนแพทย์หรือถูกใช้ในการแพทย์แผนปัจจุบันที่การรักษาจะขึ้นอยู่กับสิ่งที่ได้รับการพิสูจน์แล้วโดยใช้วิธีการทางวิทยาศาสตร์ การรักษาแบบทางเลือกขาดการตรวจสอบทางวิทยาศาสตร์ดังกล่าวและประสิทธิภาพของมันก็ไม่ได้ผ่านการพิสูจน์หรือหักล้างแต่อย่างใด การแพทย์ทางเลือกมักจะขึ้นอยู่กับลัทธิศาสนา ประเพณี ไสยศาสตร์ ความเชื่อในพลังเหนือธรรมชาติ วิทยาศาสตร์เทียม (อังกฤษ: pseudoscience) ข้อผิดพลาดในการให้เหตุผล โฆษณาชวนเชื่อ หรือการฉ้อโกง ระเบียบและใบอนุญาตด้านการแพทย์ทางเลือกและผู้ให้บริการดูแลสุขภาพจะแตกต่างกันไปในแต่ละประเทศและแต่ละรัฐ
ชุมชนวิทยาศาสตร์ได้วิพากษ์วิจารณ์การแพทย์ทางเลือกว่ามันขึ้นอยู่กับถ้อยแถลงที่ทำให้เข้าใจผิด การหลอกลวง วิทยาศาสตร์เทียม ค้านวิทยาศาสตร์ (อังกฤษ: antiscience)  การทุจริตหรือวิธีการทางวิทยาศาสตร์ที่น่าสงสาร การส่งเสริมด้านการแพทย์ทางเลือกถูกเรียกว่าเป็นอันตรายและผิดจรรยาบรรณ การทดสอบด้านการแพทย์ทางเลือกถูกเรียกว่าเป็นการสูญเสียทรัพยากรการวิจัยทางการแพทย์ที่ขาดแคลนอยู่แล้ว นักวิจารณ์ได้กล่าวว่า "ไม่มีสิ่งที่เป็นการแพทย์ทางเลือกจริง ๆ เพียงแต่เป็นการแพทย์ที่ได้ผลและการแพทย์ที่ไม่ได้ผล" และ "มี'ทางเลือก' (ทางการแพทย์ที่มีพื้นฐานจากหลักฐาน) ใด ๆ ที่มีเหตุผลหรือไม่?"
ประเภทของการแพทย์ทางเลือก

ดูเพิ่มเติม: รายชื่อของรูปแบบของการแพทย์ทางเลือก
การแพทย์ทางเลือกประกอบด้วยหลากหลายของการปฏิบัติ ผลิตภัณฑ์และการรักษาสุขภาพ การปฏิบัติเหล่านั้นมีความแตกต่างไปจากรากฐานและวิธีการของพวกมัน การปฏิบัติอาจถูกจำแนกตามต้นกำเนิดวัฒนธรรมของพวกมันหรือตามประเภทของความเชื่อตามที่พวกมันมีพื้นฐานอยู่ วิธีการทั้งหลายอาจผสมรวมกันและวางรากฐานตัวเองบนการปฏิบัติทางการแพทย์แบบดั้งเดิมตามวัฒนธรรมเฉพาะอย่าง บนความรู้พื้นบ้าน บนสิ่งเหนือธรรมชาติ บนความเชื่อทางจิตวิญญาณ บนความเชื่อในพลังเหนือธรรมชาติ (ต้านวิทยาศาสตร์) บนวิทยาศาสตร์เทียม บนข้อผิดพลาดในการให้เหตุผล บนการโฆษณาชวนเชื่อ บนการหลอกลวง บนแนวคิดใหม่หรือแตกต่างของสุขภาพและโรค และบนพื้นฐานอื่นนอกเหนือจากที่มีการพิสูจน์โดยวิธีการทางวิทยาศาสตร์ วัฒนธรรมที่แตกต่างกันอาจจะมีการปฏิบัติตามประเพณีหรือตามความเชื่อที่เป็นเอกลักษณ์ของตัวเองที่มีการพัฒนาเมื่อเร็ว ๆ นี้หรือมากกว่าพันปีมาแล้ว และมีการปฏิบัติที่เฉพาะเจาะจงหรือมีการปฏิบัติอย่างเป็นระบบ
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี

การปฏิบัติทางการแพทย์ทางเลือกจะขึ้นอยู่กับระบบความเชื่อพื้นฐานที่ไม่สอดคล้องกับวิทยาศาสตร์หรือการปฏิบัติตามวัฒนธรรมเป็นประเพณี
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี > ระบบตามความเชื่อที่ไม่ใช่วิทยาศาสตร์

ระบบการแพทย์ทางเลือกแบบนี้จะขึ้นอยู่กับระบบความเชื่อทั่วไปที่ไม่สอดคล้องกับข้อเท็จจริงของวิทยาศาสตร์ เช่นในการรักษาโรคโดยวิธีทางธรรมชาติหรือธรรมชาติบำบัด (อังกฤษ: Naturopathy) หรือ การรักษาโรคด้วยโรคเดียวกัน (อังกฤษ: Homeopathy)
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี > ระบบตามความเชื่อที่ไม่ใช่วิทยาศาสตร์ > การรักษาโรคด้วยโรคเดียวกัน

การรักษาโรคด้วยโรคเดียวกันเป็นระบบที่พัฒนาขึ้นในความเชื่อที่ว่าสารที่ทำให้เกิดอาการของโรคในคนที่มีสุขภาพดีจะช่วยรักษาอาการที่คล้ายกันในผู้ป่วย มันได้รับการพัฒนาก่อนความรู้ของอะตอมและโมเลกุลและก่อนวิชาเคมีพื้นฐานซึ่งแสดงให้เห็นว่าการทำให้เจือจางซ้ำ ๆ อย่างที่ปฏิบัติใน homeopathy จะผลิตได้ก็แต่น้ำเท่านั้นและว่า homeopathy เป็นเท็จ ชุมชนทางการแพทย์พิจารณาว่า Homeopathy เป็นการหลอกลวง
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี > ระบบตามความเชื่อที่ไม่ใช่วิทยาศาสตร์ > ธรรมชาติบำบัด

Naturopathic medicine จะขึ้นอยู่กับความเชื่อที่ว่าร่างกายจะเยียวยาตัวเองโดยใช้พลังงานที่สำคัญเหนือธรรมชาติที่นำทางกระบวนการของร่างกาย มุมมองหนึ่งในความขัดแย้งกับกระบวนทัศน์ของการแพทย์ตามหลักฐาน โรคทางธรรมชาติ (อังกฤษ: Naturopaths)  หลายโรคมีการต้านวัคซีน และ "หลักฐานทางวิทยาศาสตร์ไม่สนับสนุนการอ้างที่ว่าการแพทย์ทางธรรมชาติสามารถรักษาโรคมะเร็งหรือโรคอื่น ๆ ได้"
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี > ระบบการแพทย์ตามชาติพันธุ์ดั้งเดิม

ระบบการแพทย์ทางเลือกอาจจะขึ้นอยู่กับการปฏิบัติของแพทย์แผนโบราณ​​เช่นการแพทย์แผน​​จีน อายุรเวทในอินเดียหรือการปฏิบัติของวัฒนธรรมอื่น ๆ ทั่วโลก
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี > ระบบการแพทย์ตามชาติพันธุ์ดั้งเดิม > การแพทย์แผน​​จีน

การแพทย์แผน​​จีนคือการรวมกันของการปฏิบัติและความเชื่อดั้งเดิมที่พัฒนามากว่าพันปีในประเทศจีนร่วมกับการดัดแปลงที่ทำโดยพรรคคอมมิวนิสต์ การปฏิบัติที่พบบ่อยได้แก่ยาสมุนไพร การฝังเข็ม(การปักเข็มลงบนร่างกายที่จุดกำหนด) การนวด (จีน: 推拿; พินอิน: tuīná) การออกกำลังกาย(ชี่กง) และการรักษาด้วยการรับประทานอาหาร การปฏิบัติจะอยู่บนพื้นฐานของความเชื่อในพลังเหนือธรรมชาติที่เรียกว่าชี่ การพิจารณาของโหราศาสตร์จีนและตัวเลขจีน การใช้แบบดั้งเดิมของสมุนไพรและสารอื่น ๆ ที่พบในประเทศจีน ความเชื่อที่ว่าแผนที่ของร่างกายมีอยู่บนลิ้นซึ่งสะท้อนให้เห็นถึงการเปลี่ยนแปลงในร่างกาย และรูปแบบที่ไม่ถูกต้องของลักษณะทางกายวิภาคและสรีรวิทยาของอวัยวะภายใน
ในการตอบสนองต่อการขาดบุคลากรผู้ปฏิบัติงานทางการแพทย์ที่ทันสมัย ประธานเหมาเจ๋อตงแห่งพรรคคอมมิวนิสต์จีน​​ได้ฟื้นฟูการฝังเข็มและทฤษฎีของมันได้ถูกเขียนใหม่ให้เป็นไปตามความจำเ​​ป็นทางการเมือง ทางเศรษฐกิจและโลจิสติกในการให้บริการสำหรับความต้องการทางการแพทย์ของประชากรของจีน ในปี 1950s "ประวัติศาสตร์" และทฤษฎีของการแพทย์แผน​​จีนได้รับการเขียนใหม่เพื่อเป็นโฆษณาชวนเชื่อของพรรคคอมมิวนิสต์ ในการเรียกร้องของเหมาที่จะแก้ไขว่า "ความคิดของชนชั้นกลางของแพทย์ตะวันตก" การฝังเข็มได้รับความสนใจในประเทศสหรัฐอเมริกาเมื่อประธานาธิบดีริชาร์ดนิกสันไปเยือนประเทศจีนในปี 1972 และคณะผู้แทนได้รับชมผู้ป่วยที่เข้ารับการผ่าตัดที่สำคัญในขณะที่ยังมีสติอย่างเต็มที่ประหนึ่งว่าได้รับการฝังเข็มแทนที่จะได้รับการดมยาสลบ หลังจากนั้นมีการพบว่าผู้ป่วยที่เลือกไว้สำหรับการผ่าตัดนั้นมีทั้งความอดทนต่อความเจ็บปวดสูงและได้รับการฝึกฝนอย่างหนักก่อนที่จะดำเนินการผ่าตัด; กรณีการสาธิตตอนนั้นก็ยังได้รับมอร์ฟีนบ่อย ๆ โดยแอบหยดผ่านทางหลอดเลือดดำที่นักสังเกตการณ์ได้รับการบอกเล่าว่ามีเพียงของเหลวและสารอาหารเท่านั้น
ประเภทของการแพทย์ทางเลือก > ระบบที่มีพื้นฐานตามความเชื่อที่ไม่ใช่วิทยาศาสตร์หรือเป็นการปฏิบัติตามประเพณี > ระบบการแพทย์ตามชาติพันธุ์ดั้งเดิม > การแพทย์แบบอายุรเวท

การแพทย์แบบอายุรเวท (ฮินดี: आयुर्वेद) เป็นการแพทย์แผนโบราณของอินเดีย ซึ่งจะรวมถึงความเชื่อที่ว่าสุขภาพจะได้รับอิทธิพลจากการใช้สมุนไพรแบบดั้งเดิม อายุรเวทจะเน้นการใช้ยาและการรักษาจากพืช มีผลิตภัณฑ์จากสัตว์และแร่ธาตุผสมอยู่บ้าง รวมทั้งกำมะถัน สารหนู ตะกั่วและคอปเปอร์ซัลเฟต Andrew Weil ผู้ก่อการการแพทย์ทางเลือกชาวอเมริกันได้เขียนเกี่ยวกับการแพทย์แบบอายุรเวทไว้ว่า "'การมีสุขภาพดี' เป็นมากกว่าการไม่มีโรค - มันเป็นสภาวะที่สดใสของความแข็งแรงและพลังงาน ซึ่งจะสามารถมีได้โดยความสมดุลหรือการดูแลเรื่องอาหารที่บริโภค การนอนหลับ การมีเพศสัมพันธ์และกิจกรรมอื่น ๆ ในชีวิตประจำวัน, เสริมด้วยการรักษาต่าง ๆ รวมทั้งความหลากหลายของยาที่ทำจากพืช"
ความกังวลด้านความปลอดภัยได้รับการหยิบยกขึนมาเกี่ยวกับอายุรเวท ที่มีการศึกษาของสหรัฐอเมริกาสองชิ้นพบว่าร้อยละ 20 ของยาอายุรเวทที่มีสิทธิบัตรที่ผลิตโดยชาวอินเดียประกอบด้วยระดับความเป็นพิษของโลหะหนักเช่นตะกั่ว ปรอทและสารหนู ความกังวลอื่น ๆ รวมถึงการใช้สมุนไพรที่มีสารประกอบที่เป็นพิษและการขาดการควบคุมคุณภาพในการผลิตยาอยุรเวท หลายเหตุการณ์ที่เกิดขึ้นของการเป็นพิษของโลหะหนักได้รับการบันทึกการใช้สารเหล่านี้ในประเทศสหรัฐอเมริกา
ประเภทของการแพทย์ทางเลือก > พลังเหนือธรรมชาติและความเข้าใจผิดของพลังงานในฟิสิกส์

รากฐานของความเชื่ออาจรวมถึงความเชื่อในการดำรงอยู่ของพลังเหนือธรรมชาติที่ตรวจไม่พบโดยวิทยาศาสตร์ของฟิสิกส์ เช่นเดียวกับใน biofields หรือในความเชื่อในคุณสมบัติของพลังงานของฟิสิกส์ที่ไม่สอดคล้องกับกฎของฟิสิกส์เช่นใน'การแพทย์พลังงาน'
ประเภทของการแพทย์ทางเลือก > พลังเหนือธรรมชาติและความเข้าใจผิดของพลังงานในฟิสิกส์ > สนามพลัง (จิตวิญญาณ)

การรักษาด้วยสนามพลังชีวภาพมีความตั้งใจที่จะให้มีอิทธิพลต่อสนามพลังที่(อ้างว่า)ล้อมรอบและเจาะเข้าไปในร่างกาย นักเขียนดังที่ได้ระบุไว้โดยนักดาราศาสตร์และผู้สนับสนุนความคิดด้านลบ (การมองในแง่ร้ายทางวิทยาศาสตร์) คาร์ล เซแกน (1934–1996) ได้อธิบายการขาดหลักฐานเชิงประจักษ์ที่จะสนับสนุนการดำรงอยู่ของสนามพลังสมมุติที่การรักษาเหล่านี้ได้รับการยืนยัน
การฝังเข็มเป็นส่วนหนึ่งของการแพทย์แผน​​จีน ในการฝังเข็มเป็นที่เชื่อกันว่าพลังงานเหนือธรรมชาติที่เรียกว่าชี่ไหลผ่านจักรวาลและผ่านร่างกาย และช่วยขับเคลื่อนเลือด การอุดตันของเลือดที่นำไปสู่​​การเกิดโรค เชื่อกันว่าการปักเข็มที่ส่วนต่าง ๆ ของร่างกายที่กำหนดโดยการคำนวณทางโหราศาสตร์สามารถเรียกคืนความสมดุลให้กับกระแสที่ถูกบล็อกจึงทำให้รักษาโรคได้
ไคโรแพรคติกได้รับการพัฒนาในความเชื่อที่ว่าการจัดกระดูกสันหลังจะมีผลต่อการไหลเวียนของพลังงานที่สำคัญเหนือธรรมชาติซึ่งมีผลต่อสุขภาพและโรค
ในเวอร์ชันตะวันตกของเรกิของญี่ปุ่น ฝ่ามือจะถูกวางบนผู้ป่วยใกล้กับจักระ เชื่อกันว่าเป็นจุดศูนย์รวมของพลังเหนือธรรมชาติ ในความเชื่อที่ว่าพลังงานเหนือธรรมชาติสามารถถ่ายโอนจากฝ่ามือของหมอในการรักษาผู้ป่วย
ประเภทของการแพทย์ทางเลือก > พลังเหนือธรรมชาติและความเข้าใจผิดของพลังงานในฟิสิกส์ > การแพทย์พลังงาน

การบำบัดด้วยชีวแม่เหล็กไฟฟ้าจะใช้สนามแม่เหล็กไฟฟ้าที่สามารถตรวจสอบได้เช่นสนามชีพจร แบบกระแสสลับหรือกระแสตรงหมุนเวียนในลักษณะที่ไม่ใช่การใช้งานทั่วไป การรักษาด้วยแม่เหล็กไม่ได้อ้างถึงการดำรงอยู่ของพลังเหนือธรรมชาติ แต่อ้างว่าแม่เหล็กสามารถใช้ในการต่อต้านกฎของฟิสิกส์ที่มีอืทธิผลต่อสุขภาพและโรค
ประเภทของการแพทย์ทางเลือก > การดูแลสุขภาพแบบองค์รวมและการแพทย์แบบจิตใจร่างกาย

การแพทย์แบบจิตใจร่างกายใช้วิธีการแบบองค์รวมเพื่อสุขภาพที่จะสำรวจการเชื่อมต่อกันระหว่างจิตใจ ร่างกายและจิตวิญญาณ มันทำงานภายใต้สมมติฐานที่ว่าจิตใจสามารถมีผลต่อ "การทำงานและอาการของร่างกาย" การแพทย์แบบจิตใจร่างกายจะรวมถึงการแอบอ้างการรักษาที่ทำในการฝึกโยคะ การทำสมาธิ การออกกำลังกายด้วยการหายใจลึก การใช้ภาพนำทาง การสะกดจิต การผ่อนคลายก้าวหน้า ชี่กง และไทเก็ก
โยคะเป็นวิธีหนึ่งในการเหยียดแขนเหยียดขาแบบดั้งเดิม เป็นการออกกำลังกายและการทำสมาธิในศาสนาฮินดู มันอาจจะถูกจัดให้เป็นการแพทย์พลังงานตราบเท่าที่ผลการรักษาของมันได้รับการเชื่อว่าจะเกิดจากการรักษา "พลังชีวิต" ที่ถูกดูดซึมเข้าสู่ร่างกายผ่านทางลมหายใจ และเชื่อว่าจะช่วยในการรักษาหลากหลายของโรคและการร้องเรียน
ตั้งแต่ปี 1990 ชั้นเรียนไทเก็ก (จีน: 太極拳; พินอิน: Tàijíquán) ที่เน้นสุขภาพอย่างเดียวได้กลายเป็นที่นิยมในโรงพยาบาลและคลินิก เช่นเดียวกับศูนย์ชุมชนและผู้อาวุโส เรื่องนี้ได้เกิดขึ้นเมื่อประชากรรุ่นเบบี้บูมมีอายุมากขึ้นและชื่อเสียงของศิลปะที่เป็นวิธีการฝึกอบรมความเครียดต่ำสำหรับผู้สูงอายุได้กลายเป็นที่รู้จักกันดี มีความแตกต่างระหว่างผู้ที่กล่าวว่าพวกเขาฝึกไทเก็กเป็นหลักในการป้องกันตัวเองกับผู้ที่ปฏิบัติมันสำหรับการเรียกร้องความสนใจด้วยความงาม (ดู'วูซู'ด้านล่าง) และผู้ที่มีความสนใจมากกว่าในผลประโยชน์ของมันที่มีต่อสุขภาพกายและสุขภาพจิตของพวกเขา
ชี่กง (จีน: 氣功; พินอิน: qìgōng) เป็นการฝึกการจัดตำแหน่งของร่างกาย ลมหายใจและจิตใจเพื่อสุขภาพ เพื่อการทำสมาธิและการฝึกอบรมศิลปะการต่อสู้ ด้วยการฝังรากในแพทย์แผน​​จีน ในปรัชญาและในศิลปะการต่อสู้ ชี่กงจะถูกมองว่าเป็นประเพณีที่ปฏิบัติเพื่อปลูกฝังและสร้างสมดุลของ 氣 (ชิ่) หรือสิ่งที่ได้รับการแปลว่าเป็​​น "พลังชีวิต"
ประเภทของการแพทย์ทางเลือก > การรักษาด้วยสมุนไพรและสารอื่น ๆ

การปฏิบัติที่ขึ้นอยู่กับสารจะใช้สารที่พบในธรรมชาติเช่นสมุนไพร อาหาร อาหารเสริมที่ไม่มีวิตามินและ megavitamins และแร่ธาตุ และรวมถึงการรักษาด้วยสมุนไพรแบบดั้งเดิมที่มีสมุนไพรที่มีเฉพาะภูมิภาคในแหล่งที่มีการปฏิบัติทางวัฒนธรรมได้เกิดขึ้น
ความรู้เกี่ยวกับสมุนไพร (อังกฤษ: Herbalism) หรือสมุนไพรศาสตร์ (อังกฤษ: herbology) หรือการแพทย์สมุนไพร คือการใช้พืชเพื่อการรักษาโรคและการศึกษาการใช้งานดังกล่าว พืชเป็นพื้นฐานสำหรับการรักษาพยาบาลตลอดประวัติศาสตร์ที่ผ่านมาของมนุษย์และการแพทย์แผน​​ดังกล่าวจะยังคงได้รับการปฏิบัติอย่างแพร่หลายในปัจจุบัน
ผลิตภัณฑ์เสริมอาหารที่ไม่ใช่วิตามินจะประกอบด้วยน้ำมันปลา, กรดไขมันโอเมก้า 3, glucosamine, Echinacea, น้ำมัน flaxseed หรือแบบเป็นเม็ด, และโสม เมื่อนำมาใช้ภายใต้การกล่าวอ้างว่าจะมีผลในการรักษา
ถึงแม้ว่าการนำสมุนไพรมาใช้จะไม่ได้เป็นไปตามหลักฐานที่รวบรวมโดยใช้วิธีการทางวิทยาศาสตร์อย่างเคร่งครัดก็ตาม การแพทย์สมัยใหม่ก็ยังใช้ประโยชน์จากสารประกอบที่สกัดจากพืชหลายอย่างเพื่อใช้เป็นพื้นฐานสำหรับยาที่ผ่านการทดสอบตามหลักฐานและสำหรับงานเพื่อการบำบัดด้วยพืช (อังกฤษ: Phytotherapy) เพื่อประยุกต์มาตรฐานสมัยใหม่ของการทดสอบประสิทธิภาพสูงกับสมุนไพรและยารักษาโรคที่พัฒนาจากแหล่งธรรมชาติ
ขอบเขตของการแพทย์สมุนไพรบางครั้งจะขยายออกไปเพื่อรวมถึงผลิตภัณฑ์จากเชื้อราและผึ้ง รวมทั้งแร่ธาตุอาหาร สัตว์ที่มีเปลือกและชิ้นส่วนของสัตว์บางชนิด "สมุนไพร" ช่วยเยียวยาในกรณีนี้ซึ่งอาจรวมถึงการใช้สารเคมีที่ไม่ใช่พืชที่เป็นพิษจากแหล่งที่ไม่ใช่ชีวะเช่นการใช้สารตะกั่วเป็นพิษในการแพทย์แผน​​จีน
ประเภทของการแพทย์ทางเลือก > การจัดระเบียบร่างกาย

การจัดระเบียบร่างกายเป็นการยักย้ายถ่ายเทหรือโยกย้ายส่วนต่าง ๆ ของร่างกาย เช่นแบบที่ทำในการควบคุมร่างกาย (อังกฤษ: bodywork) (การควบคุมการหายใจหริอลมปราณ) และการจัดกระดูก(ไคโรแพรคติก)
การแพทย์แบบการจัดกระดูก (อังกฤษ: Osteopathic manipulative medicine) หรือที่รู้จักกันว่าเป็นการรักษาแบบจัดกระดูกเป็นชุดหลักของเทคนิคการนวดการจับเส้นและการแพทย์กระดูกที่จำแนกสาขาเหล่านี้ให้แตกต่างแตกต่างจากการแพทย์หลัก
ประเภทของการแพทย์ทางเลือก > ศาสนา, การรักษาตามความเชื่อและการสวดมนต์

การรักษาตามแนวทางศาสนาเช่นการใช้การสวดมนต์และการวางมือในการรักษาตามความเชื่อของชาวคริสเตียน และลัทธิทรงเจ้าเข้าผี (อังกฤษ: shamanism) จะพึ่งพาความเชื่อในสิ่งศักด์สิทธื์หรือการแทรกแซงของจิตวิญญาณสำหรับการรักษา
ลัทธิทรงเจ้าเข้าผีคือการปฏิบัติของหลายวัฒนธรรมทั่วโลกที่ผู้ประกอบการจะเข้าถึงการสถาวะของสติที่เปลี่ยนแปลงไปเพื่อที่จะเผชิญกับและมีปฏิสัมพันธ์กับโลกแห่งวิญญาณหรือช่องทางพลังงานเหนือธรรมชาติในความเชื่อที่ว่าพวกเขาสามารถรักษาได้
ประเภทของการแพทย์ทางเลือก > การแพทย์ทางเลือกที่ขึ้นอยู่กับการใช้ประโยชน์จากความไม่รู้และการให้เหตุผลที่มีข้อบกพร่อง

การปฏิบัติของการแพทย์ทางเลือกบางอย่างอาจจะขึ้นอยู่กับวิทยาศาสตร์เทียม (อังกฤษ: pseudoscience) การไม่รู้หรือการให้เหตุผลที่มีข้อบกพร่อง สิ่งเหล่านี้สามารถนำไปสู่​​การหลอกลวง
การบำบัดด้วยโรคเดียวกัน (อังกฤษ: Homeopathy) ได้รับการพัฒนาก่อนที่จะมีความรู้เกี่ยวกับทฤษฎีของโมเลกุลและเคมีพื้นฐานซึ่งพิสูจน์ให้เห็นว่า "การเยียวยา" มันไม่มีอะไรมากไปกว่าน้ำกลั่น
ผู้ประกอบการที่ใช้วิธีการรักษาด้วยไฟฟ้​​าและแม่เหล็กอาจจงใจใช้ประโยชน์จากความไม่รู้ของผู้ป่วยด้านฟิสิกส์เพื่อหลอกลวงพวกเขา
ประสิทธิภาพ

เป็นที่ยอมรับกันทั่วไปในแวดวงวิทยาศาสตร์ว่าการรักษาทางเลือกต่าง ๆ นั้นไม่มีการรับรองประสิทธิภาพแบบเป็นวิทยาศาสตร์ อาจจะไม่ยังไม่เคยได้รับการพิสูจน์ หรือได้รับการพิสูจน์แล้วว่าไม่ได้ผล คำอ้างจำนวนมากที่อ้างถึงประสิทธิภาพของการแพทย์ทางเลือกยังเป็นที่ถกเถียง เนื่องจากการศึกษาวิจัยที่เกี่ยวข้องนั้นบางครั้งยังมีคุณภาพของการศึกษาที่ต่ำ มีระเบียบวิธีที่บกพร่อง มีอคติจากการคัดเลือกตีพิมพ์ มีความแตกต่างของมาตรฐานผลิตภัณฑ์ และผู้ผลิตบางรายยังกล่าวอ้างเกินจริง ทำให้การอ้างประสิทธิภาพโดยยกตัวอย่างจำนวนน้อยเหล่านี้ตกเป็นเป้าหมายของการตั้งคำถาม
เชิงอรรถ

↑  รายงาน The Final Report (2002) ของคณะกรรมาธิการทำเนียบขาวเกี่ยวกับนโยบายการแพทย์ทางเลือกที่ใช้เสริมและใช้ทดแทนแพทย์แผนปัจจุบันแถลงว่า:คณะกรรมาธิการเชื่อและกล่าวซ้ำในรายงานนี้ว่าการตอบสนองของเราควรจะรักษาระบบทั้งหมดของสุขภาพและการรักษารวมทั้งที่เป็นแบบทั่วไปและแบบ CAM ให้อยู่ในมาตรฐานที่เคร่งครัดเหมือนของวิทยาศาสตร์และการวิจัยการบริการด้านสุขภาพที่ดี ถึงแม้ว่าคณะกรรมาธิการจะสนับสนุนการจัดให้มีข้อมูลที่แม่นยำที่สุดเกี่ยวกับสถานะของวิทยาศาสตร์ของวิธีบำบัดของ CAM ทั้งหมด พวกเขาเชื่อว่ามันยังเร็วเกินไปที่จะสนับสนุนให้มีการนำมาใช้งานและการจ่ายชดเชยกันอย่างกว้างขวางสำหรับการบำบัดด้วย CAM ที่ยังไม่ได้รับการพิสูจน์